laion/Wikipedia-Exotic huggingface dataset:
פול גז (סרט)

פול גז הוא סרט הרפתקאות ישראלי בלייב אקשן, בבימויו של קובי מחט משנת 2019 ומככבים בו תובל שפיר, קווין רובין, נאיה בינשטוק, אורי פפר, נדב גדג', זהר ליבה, עדן סבן ואביגיל אריאלי. בשנת 2021 הופץ לסרט ספין אוף קולנועי הנקרא "פול ספיד", בו הופיע מסרט זה רק קווין רובין בתפקיד נמרוד. הסרט עוקב אחר סיפורו של תומר בן ה-17, העובר עם אמו ליישוב קטן בקצה המדבר. זה קורה בדיוק חודש לפני אליפות המדינה לנוער ברכיבת אופנועי שטח, בה נמרוד השחצן מנהיג היישוב אמור לזכות, ההגעה של תומר משנה את כללי המשחק אפילו בלי להתכוון. מה שמתחיל בהתנכלויות כלפיו מצד נמרוד וחבורתו תוך מאבק על לבה של עמליה היפה, הופך לדרמה בהילוך גבוה כשתומר פוגש את אלברט, אופנוען מזדקן ומסתורי שמתבודד בביתו ומנותק מהסביבה כבר 30 שנה. המפגש מקרי ביניהם הופך לחברות אמיצה, במהלכה תומר מקלף מאלברט את סודות העבר, ואילו אלברט הופך למאסטר שמלמד את תלמידו הצעיר לרכוב על אופנוע ומכין אותו לקרב של חייו על המסלול. תומר ארזי (תובל שפיר): נער בן 17 המגיע ליישוב מתל אביב. אויב של נמרוד, דידי ושוסטר. מנצח במירוץ האופנועים של היישוב. בעל כלב בשם אסקימו. מאומן על ידי אלברט. הבן של מיכל, אביו מת לפני עלילת הסרט מסיבה לא ידועה. בסוף המירוץ הופך להיות בן זוגה של עמליה. עמליה (נאיה בינשטוק): נערה בת 17. נערה יפה וחכמה. בתחילת הסרט (ככול הנראה) בת זוגו של נמרוד, אך נפרדת ממנו לאחר שהציק לתומר. חברתם הטובה של נטלי ומיקה. בסוף המירוץ נהפכת לבת זוגו של תומר. נמרוד גולן (קווין רובין): נער בן 17. בריון. החבר של דידי ושוסטר. היחידי בסרט שהופיע בספין אוף של הסרט, פול ספיד. בסרט פול ספיד מראים כמה הוא השתפר מבחינה התנהגותית. חבר לשעבר של עמליה. מאומן על ידי איציק. משתתף במירוץ של היישוב. אלברט "המשוגע" (זהר ליבה): המאמן של תומר ובהמשך הסרט גם של עמליה. הסתגר בביתו 20 שנים לאחר שנתן לארוסתו, עדן וזאנה, לעלות על אופנוע, אך לאחר מכן עדן איבדה שליטה על האופנוע ומתה במקום. נקרא על ידי הדור הישן "אלברט הרוצח", וע"י הדור החדש נקרא "אלברט המשוגע". בעל עסק פתוח עם איציק, אח של עדן. ככול הנראה נהיה בן זוגה של מיכל. איציק וזאנה (אורי פפר): המאמן של נמרוד, דידי ושוסטר. שונא את תומר ואויב של אלברט. נוהג לקלל. אח של עדן וזאנה. נטלי (עדן סבן): נערה בת 17. נערה יפה. חברתם הטובה של עמליה ומיקה. מושא אהבתו של שוסטר. דידי (נדב גדג'): נער בן 17. משתתף במירוץ של היישוב. מתגלה כזמר מוכשר ושר את שיר הנושא של הסרט. חבר של נמרוד ושוסטר. שי שוסטר (דניאל גרנט): נער בן 17. נוהג ללבוש חם-צוואר ולשים אותו על השיער. מאוהב בנטלי. נוהג לומר פתגמים שלא קשורים לנושא השיחה. מיכל ארזי (אביגיל אריאלי): אמו של תומר ארזי. אלמנה. עובדת כרופאה. ככול הנראה נהיית בת זוגו של אלברט. מיקה (רחלי נחום): נערה בת 17. חברתם הטובה של עמליה ונטלי. המורה (דליה ליברוס): המורה של תומר, עמליה, נמרוד, נטלי, דידי, שוסטר ומיקה. אלי אילדיס (בתפקיד עצמו): שדרן הספורט של המירוץ של היישוב. הילה סעדון (בתפקיד עצמה): שדרנית הספורט של המירוץ של היישוב. אסקימו (כלב): הכלב של מיכל ותומר. עבר התעללות מצד נמרוד, דידי ושוסטר, ונפצע עקב ההתעללות. "פול גז", במסד הנתונים הקולנועיים IMDb (באנגלית) "פול גז", באתר אידיבי "פול גז", במיזם "אישים" לתיעוד היצירה הישראלית פול גז, באתר סרט פול גז טריילר באתר יוטיוב פול גז מאחורי הקלעים באתר יוטיוב
אדי אהרונוף

אדי אהרונוף (נולד ב-3 במאי 1973) הוא עיתונאי, צייר, יוצר תוכן ואיש תקשורת ישראלי. לשעבר עורך "מבט לחדשות" ומנהל חטיבת החדשות בערוץ הראשון. אהרונוף נולד במילאנו, שבאיטליה, למשפחה דתית שלה עסקים במדינה. בשנת 1982 עלתה משפחתו לישראל והשתקעה ברעננה. למד בישיבה תיכונית, אך החל להתרחק מהדת. את לימודיו התיכונים סיים בתיכון הממלכתי "אוסטרובסקי" ברעננה. עם גיוסו לצה"ל שובץ בחיל התותחנים ושירת בפלוגת הסיור של החיל. במהלך שירותו הצבאי הוצב ברמת הגולן, ברצועת הביטחון בלבנון ובאזורים שונים ביש"ע ואת רוב שירות המילואים עשה אהרונוף כלוחם חי"ר בחטיבה הירושלמית ובמסגרתה לחם במבצע "חומת מגן", מבצע "עופרת יצוקה" ומבצע עמוד ענן. לאחר שחרורו מצה"ל טייל ארוכות בעולם ועסק ובאומנות ובמסחר. עם שובו לישראל נרשם ללימודי מדעי המדינה ומזרח אסיה-יפנית באוניברסיטה העברית בירושלים. את דרכו העיתונאית החל אהרונוף בשנת 2001 כתחקירן בתוכנית "בוקר טוב ישראל" בערוץ הראשון. עם ירידת התכנית מהאוויר עבר לערוץ 33 (רשות השידור) שם שימש ככתב. עם פרוץ מלחמת לבנון השנייה בשנת 2006, שב אהרונוף לחטיבת החדשות בערוץ הראשון הפעם ככתב וכעורך התכנית "היום בחדשות" עם קרן נויבך וגאולה אבן-סער. בשנת 2011 התמנה לתפקיד רכז הכתבים וסגן מנהל חטיבת החדשות בערוץ. במסגרת תפקידו כתב פורמטים רבים לתוכניות אקטואליה, ערך את מהדורת החדשות המרכזית "מבט לחדשות", את מגזין החדשות "יומן", את התכנית "הערב עם גאולה אבן" ובנוסף גם משדרים מיוחדים. בשנת 2014 התמנה למנהל חטיבת החדשות של הערוץ הראשון. ובמקביל המשיך בעריכת תוכניות רבות ומגוונות בערוץ. לאחר חקיקת החוק לפירוק רשות השידור, סיים את תפקידו כמנהל וחזר לשמש כעורך של "פוליטיקה" ו"הערב עם גאולה אבן" עד לסגירתה הסופית של רשות השידור בשנת 2017. מאותה שנה החל לשמש אהרונוף כיועץ תקשורת ואסטרטגיה לארגונים ומוסדות ציבורים, מרצה אורח לעיתונאות ותקשורת במוסדות אקדמיים ועורך ראשי בחברת ההפקות Beat.ON Productions. שימש דובר לשכת המסחר בירושלים ועד לאחרונה[דרושה הבהרה] עמד בראש מערך דוברות ותקשורת במכון היצוא הישראלי. בשנת 2003 התחתן עם רינת בן-אבי ולהם ילד אחד. השניים התגרשו בשנת 2009. במקביל לסגירת רשות השידור בשנת 2017 שב אהרונוף לעסוק באופן מקצועי באומנות וחזר לצייר. זאת במקביל לכתיבת שירה, ספרות וסדרת טלוויזיה. בשנת 2018 יצא ספרו "תגידי להם" בהוצאה עצמאית ומצומצמת. הספר משלב יצירות אומנות ושירים פרי עטו. מלבד עברית, אהרונוף דובר גם אנגלית, איטלקית ויפנית. ציוריו של אדי אהרונוף, באתר האינטרנט האישי שלו. אדי אהרונוף, "עטור פרסים ומוקף שומרי ראש", News1 מחלקה ראשונה, 18 באפריל 2009 אדי אהרונוף, "על תבונה פוליטית ורגישות", News1 מחלקה ראשונה, 28 בפברואר 2009 אמילי גרינצווייג‏, רכז כתבים חדש בערוץ 1, באתר וואלה, 1 בנובמבר 2011
דגל קניה

דגל קניה (בסוואהילי: Bendera ya Kenya) הוא דגלה הלאומי של קניה. הוא אומץ ב-12 בדצמבר 1963. הדגל מבוסס על דגל האיחוד הלאומי האפריקאי הקנייתי, כאשר לאחר קבלת עצמאותה של קניה נוסף לדגל האיחוד, במרכזו, מגן מסאי אפריקאי טיפוסי ושתי חניתות המסמלים נכונות להגן על המדינה. צבעי הדגל הם הצבעים הכלל-אפריקאיים: השחור מסמל את צבע עורם של רוב תושבי המדינה, האדום את המאבק לעצמאות, הירוק את עושרה הטבעי של המדינה והלבן מסמל שלום. הנס הנשיאותי הראשון של קניה (1963–1970) הנס הנשיאותי של ג'ומו קניאטה הנס הנשיאותי של דניאל אראפ מוי הנס הנשיאותי של מוואי קיבאקי הנס הנשיאותי של אוהורו קניאטה הנס הנשיאותי של ויליאם רוטו, נשיא קניה המכהן דגל כוחות ההגנה של קניה דגל הצי של קניה הנס הנשיאותי של הצי של קניה דגל חיל האוויר של קניה דגל קניה עם סמל קניה חברת מזרח אפריקה הבריטית (1888–1895) מזרח אפריקה הבריטית (1895–1921) מושבת קניה (1921–1963) קניה (1963–1964); דגל הרפובליקה של קניה (1964–הווה) סמל קניה המנון קניה מדיה וקבצים בנושא דגל קניה בוויקישיתוף קניה, באתר דגלי העולם (באנגלית) דגל קניה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אלכסיי ונדיקטוב

אלכסיי אלכסייביץ' ונדיקטוב (ברוסית: Алексей Алексеевич Венедиктов; נולד ב-18 בדצמבר 1955 במוסקבה) הוא עיתונאי רוסי, עורך ראשי, מארח ובעלים משותף של תחנת הרדיו הד מוסקבה. אלכסיי ונדיקטוב נולד במוסקבה, ברית המועצות. סבו מצד אביו, ניקולאי אנדריאנוביץ' ונדיקטוב, שירת בנ.ק.ו.ד. וזכה למסדר הכוכב האדום בגין השתתפות בלחימה בבתי משפט ויצירת כוחות מחסום במהלך מלחמת המולדת הגדולה. אביו, אלכסיי ניקולאביץ' ונדיקטוב, היה קצין צוללת חיל הים שנהרג בסערה זמן קצר לפני לידתו של אלכסיי. אמו של ונדיקטוב, אלונורה אברמובנה דיכוביצ'נאה, הייתה רופאה ממוצא יהודי; היא הגיעה מדור של מהנדסים בולטים. בשנת 1983 היגרה יחד עם אחותו של אלכסיי לארצות הברית. ונדיקטוב סיים את לימודיו במחלקת הערב של האוניברסיטה הפדגוגית הממלכתית במוסקבה בשנת 1978. לאחר סיום הלימודים עבד כדוור במשך זמן מה, ואז כמורה להיסטוריה במשך 20 שנה ברציפות, 19 מתוכן בבית הספר למוסקבה מס' 875. מאז 1990 הוא עובד בתחנת רדיו הד מוסקבה. הוא התחיל כמתבונן וככתב בעיתון ובהמשך עמד בראש חטיבת החדשות. הוא משמש כעורך הראשי של הד מוסקבה מאז שנת 1998. במהלך כהונתו ראיין את הנשיאים ביל קלינטון, ז'אק שיראק, פרנסואה הולנד, קרסטי קליולאיד ואילהם אלייב; קנצלרית גרמניה אנגלה מרקל; מזכירות ארצות הברית הילרי קלינטון וקונדוליזה רייס; ראש ממשלת ארמניה ניקול פשיניאן ורבים ממנהיגים פוליטיים בולטים אחרים. משנת 2002 ועד 2010 שימש ונדיכטוב גם כנשיא הד TV, ערוץ טלוויזיה רוסי. ב-22 באפריל 2022, משרד המשפטים של רוסיה הכניס את ונדיקטוב לרשימה של "סוכנים זרים" בתקשורת ההמונים. מדיה וקבצים בנושא אלכסיי ונדיקטוב בוויקישיתוף אלכסיי ונדיקטוב, ברשת החברתית פייסבוק אלכסיי ונדיקטוב, ברשת החברתית אקס (טוויטר) אלכסיי ונדיקטוב, ביישום טלגרם אלכסיי ונדיקטוב, ברשת החברתית אינסטגרם אלכסיי ונדיקטוב, סרטונים בערוץ היוטיוב https://www.svoboda.org/a/27619772.html https://www.bbc.com/russian/news-61164396
ברדלי פריגרד

ברדלי פריגרד (באנגלית: Bradley Freegard) הוא שחקן ולשי. פריגרד נולד בפונטיפריד, ויילס, הממלכה המאוחדת. הוא למד משחק בקולג' הוולשי המלכותי למוזיקה ודרמה. פריגרד שיחק בתפקיד קבוע בדמות סטפן ג'ונס בסדרת הטלוויזיה "Teulu" של ערוץ S4C. ב-2012 הופיע באופרת הסבון "איסטאנדרס" בתפקיד גת'ין ויליאמס, והיה הראשון שגילם דמות ולשית בסדרה מאז 1996. סיפורה של הדמות סופר יחד עם עזיבתה של הדמות ג'יין ביל. עוד בטלוויזיה שיחק פריגרד בסדרות "חדר מיון", "רופאים", הסדרות בשפה הוולשית "Caerdydd" ו-"Gwaith/Cartref", "הולבי סיטי, ו-"Pobol y Cwm". ב-2018 לוהק פריגרד לתפקיד אוואן האוולס בסדרה "בוקר אחד" לצדה של אשתו, איב מיילס, ששיחקה בתפקיד הראשי בדמות פיית'. פריגרד הכיר את השחקנית איב מיילס ב-1994 בתיאטרון הלאומי לנוער. הם התחתנו באיטליה ב-18 במאי 2013. לבני הזוג יש שתי בנות. ברדלי פריגרד, במסד הנתונים הקולנועיים IMDb (באנגלית) Price, Karen (2013-09-04). "Eve Myles and Bradley Freegard announce they are expecting a baby". walesonline. נבדק ב-2019-08-01. Bevan, Nathan (21 בפברואר 2009). "All about Eve and me". Western Mail. נבדק ב-26 בינואר 2011. {{cite web}}: (עזרה) McEvoy, Sophie (24 ביולי 2019). "Bradley Freegard Will Be A Major Part Of 'Keeping Faith' For Its Second Series". Bustle (באנגלית). נבדק ב-2019-08-01. {{cite web}}: (עזרה) "All About Eve and me". WalesOnline. 2010-02-21.
דאדלי שארפ

דאדלי קרופורד שארפ (באנגלית: Dudley Crawford Sharp;‏ 16 במרץ 1905 - 17 במאי 1987) היה מזכיר חיל האוויר של ארצות הברית בממשלו של הנשיא דווייט אייזנהאואר מדצמבר 1959 ועד ינואר 1961. דאדלי שארפ נולד ביוסטון, טקסס. הוא היה בנו של איש תעשיית הנפט, וולטר בנונה שארפ. ב-1928 הוא סיים את לימודיו באוניברסיטת פרינסטון והצטרף לחברת התעשייה הכבדה מיוסטון, שייצרה בעיקר ציוד לתעשיית הנפט, Mission Manufacturing Company, בה הוא שימש בתפקידים רבים. בין השנים 1942–1945 הוא שירת בצי ארצות הברית. ב-1955 מונה שארפ כעוזר מזכיר חיל האוויר של ארצות הברית לענייני אספקה. באוגוסט 1959 הוא מונה כתת-מזכיר חיל האוויר וב-11 בדצמבר אותה שנה הוא מונה כמזכיר חיל האוויר, תפקידו בו הוא כיהן עד תום כהונתו של הנשיא אייזנהאואר בינואר 1961. שארפ היה חבר ילדות של חלוץ התעופה הווארד יוז. השניים הכירו על רקע השותפות העסקית של אבותיהם ב"חברת הכלים שארפ-יוז" מיוסטון. הוא היה נשוי לטינה קליבלנד מיוסטון. דאדלי שארפ נפטר ביוסטון ב-17 במאי 1987, בגיל 82. מדיה וקבצים בנושא דאדלי שארפ בוויקישיתוף Dudley C. Sharp - Air Force Historical Support Division FORMER SECRETARY OF AIR FORCE DUDLEY C. SHARP DIES IN HOUSTON, The Washington Post דאדלי שארפ, באתר "Find a Grave" (באנגלית)
נפטיוגנסק

נפטגיוגנסק (ברוסית: Нефтеюга́нск) היא עיר במחוז האוטונומי חנטי ומנסי, רוסיה, הממוקמת דרומית לנהר אוב, קרוב לעיר סורגוט הגדולה יותר. אוכלוסייה: 127,710  איש (אומדן 2019). העיר הוקמה ב-16 באוקטובר 1967, לאחר שהתגלה שדה נפט על קרחת יער קטנה במרכז שטח ביצות הטייגה בשנת 1961. כך המעסיק הגדול בעיר הייתה חברת יוגנסקנפטגז, שנוסד בפברואר 1966. השם 'יוגנסק' הוא השם הילידי של נהר קטן בסמוך לעיר, בעוד נפטגז הוא הלחם המילים נפט וגז טבעי. כלכלת העיר נותרה מבוססת על נפט במשך זמן רב. לאחר התפרקות ברית המועצות חברת יוקוס, השתלטה על "יוגנסקנפטגז". ב-26 ביוני 1998 נורה למוות ראש העיר ולדימיר פטיוכוב בדרך ללשכתו. לפני הרצח הוא פתח בשביתת רעב בדרישה כי יושב ראש משרדי הארנונה והמחוז יפוטרו מתפקידיהם ויוגש כתב אישום נגד יוקוס בגין עבירות על העלמת מס. לימים אלמנתו של פטוחוב דרשה לחקור את חלקו של מיכאיל חודורקובסקי באירועים. אז היה חודורקובסקי ראש יוקוס. ב-20 בספטמבר 2005 דמיטרי יגורצב, ממלא מקום ראש עיריית נפטיוגנסק, הותקף ונפצע בסכין. לאחר דקירתו של יגורצב, התמנה איגור גריבאנוב לראש העיר. אך כמה חודשים לאחר מכן, הוא מת מהרעלת פחמן חד-חמצני בביתו ב-6 בינואר 2006. מאז ינואר 2005, יוגנסנקפטגז נמצאת בבעלות חברת הנפט הממשלתית רוסנפט. הגוף המחוקק העירוני הוא הדומה העירונית שהוקמה בשנת 1991 במקום מועצת נציגי הפועלים שנשלטה על ידי המפלגה הקומוניסטית של ברית המועצות. כיום מרבית חברי הדומה הם חברי מפלגת השלטון, רוסיה המאוחדת. ראש העיר הוא המשרה הרמה בעיר. כלכלת העיר מבוססת על תעשייה פטרוכימית ונפט והמעסיקה הגדולה ביותר היא חברת יוגנסקנפטגז (YungJSC.com), המהווה חברה בת של רוסנפט, חברת הנפט הממשלתית. בשנים 1993–2004 הייתה בבעלות חברת יוקוס של מיכאיל חודורקובסקי. הספורט הפופולרי ביותר בעיר הוא סקי, ביאתלון, קטרגל ואמנויות לחימה. אולמות הספורט בעיר כוללים את: בית הספורט "סיביריאק" אצטדיון נפטיאניק מתחם ספורט "אולימפ" מרכז חינוך גופני וספורט "פנינת יוגרה" מועדוני ספורט: מועדון ההוקי רוסנפט-יוגנסקנפטגז. מועדון הקטרגל BLIK-נפטגיוגנסק, שהתמודד אליפות רוסיה. מדיה וקבצים בנושא נפטיוגנסק בוויקישיתוף אתר האינטרנט הרשמי של נפטיוגנסק (ברוסית) הערות של תושב מקומי. תמונות העיר אתר ההסברה של נפטגיונסק Widow of Siberian town's mayor to sue Yukos suspect for $23.7 mln, sputniknews.com, July 15, 2008
Killer Queen

"Killer Queen" הוא שיר של להקת הרוק הבריטית קווין. השיר נכתב על ידי הזמר הראשי פרדי מרקיורי, והוקלט לאלבומם השלישי Sheer Heart Attack בשנת 1974. הוא הגיע למקום השני במצעד הסינגלים של בריטניה, הפך ללהיט האמריקני הראשון שלהם, והגיע למקום השנים-עשר ב-Billboard Hot 100. בשנת 1975, מרקורי קיבל פרס איבור נובלו מהאקדמיה הבריטית לכותבי שירים, מלחינים וכותבים. השיר נכלל באלבום האוסף של הלהקה משנת 1981, ובאלבום האוסף Absolute Greatest משנת 2009. השיר נמצא גם באלבומי ההופעות החיות Live Killers וב-Queen Rock Montreal. מרקורי העיר כי כתב את המילים לפני הלחן והמוזיקה, ואילו בדרך כלל הוא היה עושה את ההפך. הוא הצהיר כי השיר היה על יצאנית טלפונית, אם כי מקדם EMI אריק הול טען כי השיר הוא אודותיו. הפסוק הראשון של השיר מצטט ביטוי שיוחס באופן שגוי למארי אנטואנט: "'תן להם לאכול עוגה', היא אומרת, ממש כמו מארי אנטואנט". Killer Queen שמר על הצליל המזוהה עם הלהקה ובמיוחד בהיבט של ההרמוניות הקוליות. בניגוד לשני אלבומי קווין הראשונים, השיר הזה הוקלט בחלקו באולפני רוקפילד בוויילס. ההקלטה כוללת הרמוניות מורחבות של ארבעה חלקים, וגם סולו גיטרה של בריאן מאי העושה שימוש באפקט הפעמון. כאשר יצא כסינגל, "Killer Queen" היה להיט של קווין והגיע למקום השני בבריטניה ומקום שתים עשרה בארצות הברית. האלבום יצא כצד A כפול בבריטניה, ארצות הברית וקנדה (שם הגיע למקום 15 במצעד הסינגלים הלאומי עם השיר "Flick of the wrist"). במהדורות שונות השתמשו בכמה גרסאות שונות של "Flick of the wrist". בשנת 1986, "Killer Queen" יצא כצד B ל"Who Wants to Live Forever". פרדי מרקורי - זמרה, קולות רקע, פסנתר כנף בריאן מיי - גיטרה חשמלית, קולות רקע רוג'ר טיילור - תופים, משולש, פעמונים, קולות רקע ג'ון דיקון - בס מידע על היצירה "Killer Queen" באתר מיוזיק בריינז מידע על הסינגל "Killer Queen" באתר מיוזיק בריינז מידע על היצירה "Killer Queen" באתר Discogs סרטון השיר "Killer Queen" באתר יוטיוב
קינג קריאול

קינג קריאול (באנגלית: King Creole) הוא סרט קולנוע אמריקאי מסוגת דרמת פשע בבימויו של מייקל קורטיז עם אלביס פרסלי, וולטר מתאו וקרולין ג'ונס. התסריט מבוסס על הרומן A Stone to Danny Fisher מאת הרולד רובינס. התפקיד הראשי הוצע לג'יימס דין אבל הוא נהרג בתאונה ואז הוצע התפקיד לאלביס פרסלי מקום העלילה שונה מניו יורק לניו אורלינס ומקצוע הגיבור הראשי שונה ממתאגרף לזמר. זיוה רודן מופיעה בסרט בתפקיד קטנטן בתור חברה בצוות הבידור של מועדון "קינג קריאול". יש לה משפט אחד: "דני (אלביס פרסלי) היה נהדר".. דני פישר (אלביס פרסלי) הוא בחור בן שמונה עשרה שעומד לסיים בית ספר תיכון. הוא גר בדירה קטנה ברובע הצרפתי של ניו אורלינס ביחד עם אביו (דין ג'אגר) ואחותו מימי (ג'ן שפארד). האב הוא רוקח אבל לאחר שהאם מתה, הוא נכנס לדיכאון ופוטר ועל דני הוטל לפרנס את המשפחה. הוא נאלץ לעבוד ולהיעדר מהלימודים ונעשה עצבני ואלים עד שמודיעים לו שלא יוכל לסיים את הלימודים. אביו מבקש ממנו להמשיך שנה נוספת אך דני מסרב. דני נתקל בנער רחוב בשם שארק (ויק מורו) שמציע לו להצטרף לעוד שני חברים לבצע גנבה בחנות כלבו. דני מסרב ומתעמת איתו פיזית. אך לבסוף מסכים. הוא נכנס לחנות ושר לכולם בליווי גיטרה בעוד שחבריו שגונבים מכל הבא ליד. אחת המוכרות נלי (דולורס הרט), מבחינה בכך אך לא מתערבת. היא מאוהבת בדני והם מתחילים לצאת ביחד. דני עובד במועדון השייך למקסי פילד (ולטר מתאו). מקסי הוא עבריין בכיר ועשיר שהשתלט כמעט על כל המועדונים בעיר. יש לו מאהבת בשם רוני (קרולין ג'ונס). מקסי הוא אדם אלים והוא מתייחס לרוני בזלזול מופגן. הוא מבקש מדני לשיר ולאחר שהקהל מרוצה הוא לוחץ עליו לחתום חוזה שיופיע במועדונו. דני מעדיף לשיר במועדון "קינג קריאול" של צ'רלי לגרנד (פול סטיוארט) ותוך זמן קצר מצליח ומתפרסם. האב מצליח למצוא עבודה בבית מרקחת. שארק וחבריו מתכננים לשדוד את בעל בית המרקחת אבל נתקלים באביו של דני ופוצעים אותו קשות. הוא נזקק לניתוח מוח אותו מממן מקסי ודני נאלץ לחתום איתו על חוזה ולעזוב את מועדון "קינג קריאול". הענייניים בין דני למקסי מסתבכים ונגמרים במכות. דני חובט בו ובורח ומקסי שולח שני בריונים לחסל אותו אבל דני מחסל אותם ונפצע תוך מאבק. רוני מגיעה ומחלצת אותו למקום מבטח על חוף אגם. הוא מתאושש אך מקסי מגלה אותם. הוא מגיע למקום עם דאמי, אחד מאנשיו שמחבב את דנ. מקסי יורה ברוני והורג אותה אבל דאמי מסתער עליו ובמאבק ביניהם נפלט כדור ומקסי נהרג. בסוף חוזר דני לשיר ב"קינג קריאול" ואביו מרוצה ממנו. מדיה וקבצים בנושא קינג קריאול בוויקישיתוף "קינג קריאול", במסד הנתונים הקולנועיים IMDb (באנגלית) "קינג קריאול", באתר נטפליקס "קינג קריאול", באתר AllMovie (באנגלית) "קינג קריאול", באתר Rotten Tomatoes (באנגלית) "קינג קריאול", באתר אידיבי "קינג קריאול", במסד הנתונים הקולנועיים KinoPoisk (ברוסית) קדימון לקינג קריאול, באתר יוטיוב קינג קריאול, באתר TCM אלביס פרסלי שר "קינג קריאול", באתר יוטיוב
סמרה רחימלי

סמרה רחימלי (נולדה ב-20 באוקטובר 1994), ידועה בשמה הפרטי סמרה, היא זמרת פופ אזרית. בשנת 2015 רחימלי התחרתה בתחרות המוזיקה הטורקית, "O Ses Türkiye". במרץ 2016 סמרה השתתפה בעונה הראשונה של תחרות המוזיקה האזרית, "Səs Azərbaycan". בתחרות זו הגיעה רחימלי לשלב רבע הגמר שם היא הודחה. ב-10 במרץ 2016, הודיע נציג איגוד השידור האזרי (İTV) כי רחימלי נבחרה לייצג את אזרבייג'ן באירוויזיון 2016 עם השיר "Miracle" ב-10 במאי 2016, רחימלי הופיעה בחצי הגמר, 14 בסדר ההופעות, לפני מונטנגרו ואחרי אסטוניה. בחצי הגמר היא זכתה במקום ה-6 עם 185 נקודות ובכך העפילה לגמר. ב-14 במאי באותה השנה, הופיעה סמרה בגמר אירוויזיון 2016. סמרה הגיעה למקום ה-17 עם 117 נקודות (44 נקודות מהשופטים ו-73 נקודות מהקהל). 2015 – "O Sevir" 2016 – "Miracle" 2017 – "Badminton" 2018 – "Ters Gedir" 2018 – "Hypnotized" 2018 – (Пиджак" (Pidzhak" 2019 – "Armas" 2020 – "Queen" מדיה וקבצים בנושא סמרה רחימלי בוויקישיתוף סמרה רחימלי, ברשת החברתית פייסבוק סמרה רחימלי, ברשת החברתית אקס (טוויטר) סמרה רחימלי, ברשת החברתית אינסטגרם סמרה רחימלי, סרטונים בערוץ היוטיוב סמרה רחימלי, במסד הנתונים הקולנועיים IMDb (באנגלית) סמרה רחימלי, באתר ספוטיפיי סמרה רחימלי, באתר MusicBrainz (באנגלית) סמרה רחימלי, באתר דיזר סמרה רחימלי, באתר Discogs (באנגלית) סמרה רחימלי, באתר Genius Samra Rahimli - Miracle, alleurovision.ru O səs Türkiyə”dən “Eurovision”a… - 21 yaşlı Səmra, מרץ 2016 Samra will represent Azerbaijan in Stockholm!, אתר האירוויזיון Eurovision 2016 Results: Voting & Points, EurovisionWorld
עונת 2002/2003 בליגת כדורגל נשים

עונת 2002/2003 בליגת כדורגל נשים הייתה העונה ה-5 של ליגות כדורגל הנשים בישראל תחת אחריות הההתאחדות לכדורגל בישראל. בעונה זו הליגה הופסקה לקראת סיום העונה בגלל שביתת הקבוצות אך לבסוף חודשה והגיעה לסיומה. הליגה הסדירה כללה 12 קבוצות שחולקו בשלב הראשון לשתי ליגות אזוריות (צפון ודרום). בכל מחוז היו אמורים להיערך שני סיבובים של משחקים כשהקבוצות הראשונות מכל מחוז היו צפויות להשתתף במשחקי פלייאוף עליון. הליגה הופסקה כשהקבוצות פתחו בשביתה כמחאה על אפליה מגדרית בחלוקת התקציבים ובעיות כלכליות של הקבוצות. הנושא נידון בישיבת ועידת הכנסת למעמד האישה ובסופו של דבר הגיעו הצדדים להסכמה על מתווה לסיום העונה והליגה חודשה. מכבי חיפה סיימה ראשונה במחוז הצפוני. מכבי חולון סיימה ראשונה במחוז הדרומי. הפלייאוף צומצם ובסופו של דבר, ב-23 במאי 2003, התקיים משחק אחד לקביעת האלופה. במשחק זה ניצחה מכבי חולון את מכבי חיפה בתוצאה 2–1 וזכתה באליפות בפעם הראשונה בתולדותיה. גביע המדינה בכדורגל נשים 2002/2003 Israel (Women) 2002/03, ליגת נשים לעונת 2002–2003 מאתר RSSSF הליגה הלאומית לנשים עונת 2002/3, דף מארכיון האינטרנט - במקור מ-geocities כדורגל נשים בישראל - ארכיון חדשות 2003–2005 - דף 6, אתר מארכיון האינטרנט - במקור מ-geocities החלטת הוועדה לקידום האישה בקשר לעתיד כדורגל הנשים בישראל, אתר מארכיון האינטרנט - במקור מ-geocities קבוצת הנשים - מכבי חיפה, האתר הרשמי, מכבי חיפה עתיד כדורגל הנשים - פרוטוקול ישיבת ועדה של הכנסת ה-16 מתאריך 14/04/2003 באתר הכנסת נשים: חולון השלימה דאבל, באתר וואלה, 27 במאי 2003
פינוקיו 3000

פינוקיו 3000 (באנגלית: Pinocchio 3000) הוא סרט פנטזיה בהנפשה ממוחשבת, שמשמש כפרשנות עתידנית לרומן "הרפתקאותיו של פינוקיו" מאת קרלו קולודי שהופץ לראשונה בשנת 1883. הסרט הופץ במקור על ידי סרטי קריסטל ב-9 בפברואר 2004, כאשר שפת המקור שלו היא אנגלית ואורכו כ-79 דקות. הסרט הרוויח כ-15,485,280 דולר, מתקציב של 12,000,000 דולר. הסרט מתרחש בעיר עתידנית, בה הרובוט פינוקיו מנסה להשתלב בחיים עם בני האדם. רוב האלמנטים מהרומן המקורי נמצאים בסרט בצורות שונות. אתר האינטרנט הרשמי של פינוקיו 3000 (באנגלית) "פינוקיו 3000", במסד הנתונים הקולנועיים IMDb (באנגלית) "פינוקיו 3000", באתר נטפליקס "פינוקיו 3000", באתר AllMovie (באנגלית) "פינוקיו 3000", באתר Rotten Tomatoes (באנגלית) "פינוקיו 3000", באתר אידיבי "פינוקיו 3000", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
אריק רואן

ג'וסף רוד (באנגלית: Joseph Ruud; נולד ב-28 בנובמבר 1981) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה אריק רואן. את מרבית תחילת הקריירה שלו העביר ביפן, כשהתאמן והופיע בארגון ההיאבקות Pro Wrestling Noah. בשנת 2011, חתם על חוזה ב-WWE ונשלח לארגון הפיתוח שלו, Florida Championship Wrestling‏ (FCW). כעבור שנה הוא הופיע לראשונה ב-NXT (לאחר שארגון ההיאבקות FCW מיתג את עצמו לשם NXT) כחלק מקבוצת משפחת וויאט. בתקופתו ב-WWE, רואן הוא פעם אחת אלוף הזוגות של NXT (עם לוק הארפר) ופעמיים אלוף הזוגות של סמאקדאון (האחד עם לוק הארפר והשנייה עם דניאל בריאן). רוד נולד במיניאפוליס, מינסוטה ב-28 בנובמבר 1981. משפחתו בעלת שורשים נורווגים. רוד החל להתאבק תחת הדרכתו של אדי שארקי בשנת 2003, כשהופיע תחת שם הבמה תורוף מריוס. הוא הוזמן להתאמן במתחם האימונים של ארגון ההיאבקות Pro Wrestling Noah ביפן בשנת 2007, כאשר הוא התחרה הן בקרבות יחידים והן בקרבות זוגות. לאחר מסע ההופעות שלו ביפן, רוד חזר בשנת 2008 לארצות הברית והחל להופיע בארגון ההיאבקות F1rst, שהתבסס במינסוטה. בפברואר 2011, רוד חתם על חוזה פיתוח ב-WWE ומיד נשלח לארגון הפיתוח שלו, Florida Championship Wrestling‏ (FCW). מאותה נקודה, הוא השתמש בשם הבמה אריק רואן. את קרב הבכורה שלו ערך בחודש אוגוסט של אותה השנה ובו הוא גבר על קנת' קמרון כאשר הוא לווה לקרב על ידי ביירון סקסטון וג'יימס ברונסון. רואן הצטרף לפיוד של סקסטון עם טייטוס אוניל, כשהוא וברונסון הפסידו בקרב זוגות לאוניל וליאקי. אף על פי שרואן המשיך להתמודד בקרבות יחידים וזוגות עם ברונסון, הוא לא היה מעורב בפיודים אחרים ולא בקרבות על האליפויות השונות של הארגון. הישגים בארגון ההיאבקות French Lake Wrestling Association - FLWA אליפות במשקל כבד של FLWA (פעם אחת) הישגים במגזין ההיאבקות Pro Wrestling Illustrated - PWI PWI דירג אותו במקום ה-57 מתוך 500 המתאבקים הטובים ביותר לשנת 2014 הישגים בארגון ההיאבקות World Wrestling Entertainment - WWE אליפות הזוגות של NXT (פעם אחת) - עם לוק הארפר אליפות הזוגות של סמאקדאון (פעמיים) - עם לוק הארפר (1) ודניאל בריאן (1) פרסי הסלאמי (פעם אחת) קרב השנה (2014) - קבוצת סינה נגד קבוצת Authority באירוע סדרת ההישרדות הישגים במגזין ההיאבקות Wrestling Observer Newsletter - WON הגימיק הטוב ביותר (2013) - כחלק ממשפחת וויאט מדיה וקבצים בנושא אריק רואן בוויקישיתוף אריק רואן, ברשת החברתית אקס (טוויטר) אריק רואן, ברשת החברתית אינסטגרם אריק רואן, באתר WWE.com להיאבקות מקצועית אריק רואן, באתר Online World of Wrestling
טקוץ'

טקוץ' (ברומנית: Tecuci) היא עיר ברומניה, בחבל מולדובה, במחוז גאלאץ. בטקוץ', נכון ל-2011, היו 34,871 תושבים, העיר הגדולה במחוז אחרי גאלאץ - בעבר הייתה בירת מחוז טקוץ'. טקוץ' מהווה צומת מסילות ברזל. במכתב מ-1 בספטמבר 1435 המופנה למלך פולין מוזכרת העיר. יש תזכורת מוקדמת יותר, מ-20 במאי 1134, במסמך הקרוי Diploma Bârlădeană, שנחשב על ידי ההיסטוריונים כזיוף מעשה ידיו של בוגדן פטריצ'ייקו חאשדאו. תזכורת נוספת בכתובים נמצאה במכתב מ-3 ביולי 1460. היישוב התפתח בימי הביניים על בסיס חלוקת ההנהגה בין המנהיגות המקומית ובין נציג השליט. היישוב נהנה מאוטונומיה מקומית והונהג על ידי ועד נבחר בראשות "שויטוז" ותריסר "פרגארי". היישוב קיים את עצמו מגביית מיסים וגם הנהיג שיפוט מקומי. ערך מורחב – יהדות טקוץ' בשלהי המאה ה-18 התיישבו יהודים בטקוץ, בעיקר ברחוב הראשי, שהפך לרחוב יהודי מסחרי. היהודים, סוחרי ובעלי מלאכה, בנו בתים בהם בקומה הראשונה היה בית המסחר או בית המלאכה וביתר הקומות התגוררה המשפחה. בימי מלחמת העולם השנייה אולצו יהודי היישובים הכפריים של הסביבה לעבור לטקוץ, לרחוב הראשי, שהפכה לסוג של גטו. ב-1947, לאחר המלחמה, היו בטקוץ' 2,600 יהודים. במהלך השנים היגרו יהודי טקוץ', מרביתם לישראל. מדיה וקבצים בנושא טקוץ' בוויקישיתוף אתר האינטרנט הרשמי של טקוץ' Discutând cu Iancu Aizic despre Strada Mare din Tecuci (ברומנית) טקוץ' (רומניה), דף שער בספרייה הלאומית פנקס הקהילות רומניה, כרך ראשון, הוצאת יד ושם, תש"ל, עמוד 138